U-I-131/10
Natisni
Opravilna št.:
U-I-131/10
Datum odločitve:
23. 6. 2010
ECLI:
ECLI:SI:USRS:2010:U.I.131.10
Akt:
Odlok o programu opremljanja stavbnih zemljišč za gradnjo v stanovanjskem naselju Jačka (Logaške novice, št. 11/08, 12/08 in 2/09), 1. odst. 5. čl., 9. in 10. čl.
Izrek:
Pobuda za začetek postopka za oceno ustavnosti in zakonitosti prvega odstavka 5. člena, 9. in 10. člena Odloka o programu opremljanja stavbnih zemljišč za gradnjo v stanovanjskem naselju Jačka (Logaške novice, št. 11/08, 12/08 in 2/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Miran Obreza, Logatec in drugi
Datum vloge:
26. 5. 2010
Vrsta odločitve:
sklep
Vrsta rešitve:
zavrženje
Dokument:
US29200
Dokument v PDF obliki:
U-I-131-10.pdf
81 KB
Prenesite datoteko
U-I-131/10-6
23. 6. 2010
SKLEP
Ustavno sodišče je v postopku za preizkus pobude Mirana Obreze, Logatec, in drugih, ki jih zastopa mag. Sara Ahlin Doljak, odvetnica v Logatcu, na seji 23. junija 2010
sklenilo:
Pobuda za začetek postopka za oceno ustavnosti in zakonitosti prvega odstavka 5. člena, 9. in 10. člena Odloka o programu opremljanja stavbnih zemljišč za gradnjo v stanovanjskem naselju Jačka (Logaške novice, št. 11/08, 12/08 in 2/09) se zavrže.
Obrazložitev
1. Pobudniki izpodbijajo prvi odstavek 5. člena, 9. in 10. člen Odloka o programu opremljanja stavbnih zemljišč za gradnjo v stanovanjskem naselju Jačka (v nadaljevanju Odlok), ker menijo, da so v neskladju z 2. in s 33. členom Ustave. Svoj pravni interes utemeljujejo z zatrjevanjem, da so lastniki stavbnih zemljišč na območju, ki ga ureja izpodbijani Odlok, in zato zavezani k plačilu komunalnega prispevka v skladu z Odlokom.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudniki ne izkazujejo pravnega interesa za oceno ustavnosti in zakonitosti izpodbijanih določb Odloka. Zato je Ustavno sodišče njihovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik